
Būvuzraudzība tiek īstenota, lai nodrošinātu un aizstāvētu Pasūtītāja tiesības un intereses būvdarbu veikšanas procesā, kā arī nepieļautu būvniecības dalībnieku patvaļīgas atkāpes no akceptēta būvprojekta/saskaņotās būvniecības ieceres dokumentācijas, defektu/defektācijas aktiem būvniecību reglamentējošo normatīvo aktu pārkāpumus, patvaļīgas atkāpes no būvprojektā un būvdarbu veikšanas projektā noteiktās darbu veikšanas tehnoloģijas visā būvuzraudzības veikšanas periodā, sekotu un veiktu nepieciešamās darbības, izpildītu Pasūtītāja noteiktās kvalitātes un termiņa prasības un nolīgtās izmaksas.
Pasūtītājs nodrošina Izpildītāju ar tā rīcībā visiem esošajiem projektēšanas, būvuzraudzības un būvdarbu līgumos uzskaitītajiem dokumentiem, kas ir nepieciešami darbu izpildei saskaņā ar līgumu.
Būvuzraudzības pakalpojumi paredz būvniecības un objektu nodošanas – pieņemšanas procesu uzraudzību (atbilstoši spēkā esošajiem būvniecību reglamentējošiem normatīvajiem aktiem, piemēram, Būvniecības likumam, Ministru kabineta 2014.gada 19.augusta noteikumiem Nr.500 “Vispārīgie būvnoteikumi”, Ministru kabineta 2014.gada 2.septembra noteikumiem Nr. 529 “Ēku būvnoteikumi”, ar Ministru kabineta noteikumiem apstiprinātiem Latvijas būvnormatīviem (LBN), kuru piemērošana nepieciešama būvdarbu izpildē un būvuzraudzības pakalpojuma sniegšanā, citiem būvniecības un būvuzraudzības darbus regulējošiem normatīviem, kā arī būvprojektiem, defektu/defektācijas aktiem u.c.). Pēc būvdarbu pabeigšanas Izpildītājam jāveic visi būvuzrauga kompetencē ietilpstošie pasākumi objekta nodošanai Pasūtītājam un citām iepriekš minētajos normatīvos noteiktajām institūcijām, ja nepieciešams.
Būvuzraudzību organizē tā, lai nodrošinātu darbu savlaicīgu īstenošanu, kā arī finansiālo līdzekļu efektīvu izlietošanu atbilstoši apstiprinātajai, saskaņotajai, izstrādātajai attiecīgajai būvniecības ieceres dokumentācijai/būvprojektiem, defektu/defektācijas aktiem u.c., kā arī ievērojot Pasūtītāja intereses.
Izpildītājs, plānojot personāla resursus, nodrošina pastāvīgu sava galvenā personāla klātbūtni objektā atbilstoši būvdarbu izpildei.
Ja darbs no Izpildītāja neatkarīgu apstākļu dēļ norit neapmierinoši, tam nekavējoties jāinformē Pasūtītājs, autoruzraugs, būvdarbu veicējs un atbildīgais būvdarbu vadītājs par darbībām, kas nepieciešamas, lai atrisinātu situāciju un ievērotu būvdarbu līguma mērķus un laika grafiku.

1. Būvuzraudzības mērķis un būvdarbu apraksts:
0.1. Nodrošināt būvuzraudzību attiecīgajā iepirkuma daļā saskaņā ar būvprojektiem (publicēti pie būvdarbu iepirkuma[footnoteRef:1] Elektronisko iepirkumu sistēmā (turpmāk – EIS) e-konkursu apakšsistēmā[footnoteRef:2]) (turpmāk – Būvprojekti): [1:  Atklāts konkurss “Sociālo mājokļu ēku pārbūve Rīgā: Lielupes ielā 1 k-10, Dolomīta ielā 1 un Prūšu ielā 25A”, iepirkuma identifikācijas numurs CAIP 2024/116.]  [2:  https://www.eis.gov.lv/EKEIS/Procurement/Edit/130880] 

0.1.1. Dzīvojamās ēkas pārbūve par pašvaldības daudzdzīvokļu īres dzīvojamo māju Lielupes ielā 1 k-10, Rīgā;
0.1.2. Sociālās dzīvojamās mājas Dolomīta ielā 1, Rīgā, 1/2 ēkas pārbūve;
0.1.3. Dažādu sociālo grupu kopdzīvojamās mājas pārbūve Prūšu ielā 25A, Rīgā. 
0.2. Būvuzraudzību veic saskaņā ar Tehnisko specifikāciju un Būvprojektu prasībām, kā arī ievērojot Būvniecības likumu, Ministru kabineta 2014. gada 19. augusta noteikumus Nr.500 “Vispārīgie būvnoteikumi”, Ministru kabineta 2014.gada 2.septembra noteikumus Nr. 529 “Ēku būvnoteikumi”, LBN un citu saistošo normatīvo aktu prasības, kā arī saskaņā ar noslēgto būvuzraudzības līgumu un būvdarbu tehniskajām specifikācijām.
0.3. Atklāta konkursa “Sociālo mājokļu ēku pārbūves Rīgā: Lielupes ielā 1 k-10, Dolomīta ielā 1 un Prūšu ielā 25A, būvuzraudzība”, iepirkuma identifikācijas Nr. CAIP 2024/168 (turpmāk – Konkurss) iepirkuma priekšmets ir dalīts 3 (trīs) daļās un Konkursa rezultātā tiks noslēgti trīs būvuzraudzības līgumi:
0.3.1. 1.daļa – “Dzīvojamās ēkas pārbūves par pašvaldības daudzdzīvokļu īres dzīvojamo māju Lielupes ielā 1 k-10, Rīgā būvuzraudzība”;
0.3.2. 2.daļa – “Sociālās dzīvojamās mājas Dolomīta ielā 1, Rīgā, 1/2 ēkas pārbūves būvuzraudzība”;
0.3.3. 3.daļa – “Dažādu sociālo grupu kopdzīvojamās mājas pārbūve Prūšu ielā 25A, Rīgā būvuzraudzība”.
0.4. Izpildītājam jānodrošina būvuzraudzības līgumā minētās ēkas (turpmāk – objekta) būvuzraudzību visā būvdarbu izpildes laikā – līdz būvdarbu pabeigšanai (Būvniecības informācijas sistēmā (turpmāk – BIS) ir atzīme par būves pieņemšanu ekspluatācijā).
0.5. Plānotais būvdarbu līguma kopējais periods (ieskaitot iesniegtu izpilddokumentāciju):
0.5.1. 1.daļa “Dzīvojamās ēkas pārbūve par pašvaldības daudzdzīvokļu īres dzīvojamo māju Lielupes ielā 1 k-10, Rīgā” – 20 mēneši;
0.5.2. 2.daļā “Sociālās dzīvojamās mājas Dolomīta ielā 1, Rīgā, 1/2 ēkas pārbūve” – 18 mēneši;
0.5.3. 3.daļā “Dažādu sociālo grupu kopdzīvojamās mājas pārbūve Prūšu ielā 25A, Rīgā” – 22 mēneši.
1. Darba uzdevums un prasības būvuzraudzībai:
1.1. Būvuzraudzības prasības:
1.1.1. veicot objektā būvuzraudzību, Izpildītājs nodrošina Pasūtītāja interešu pārstāvību atbilstoši noslēgtajam būvuzraudzības līgumam, būvdarbu iepirkuma procedūras noteikumu prasībām, kā arī normatīvo aktu prasībām;
1.1.2. Izpildītājam jānodrošina kvalificēts personāls būvuzraudzības veikšanai objektā;
1.1.3. Izpildītājam būvdarbu laikā jānodrošina atbildīgā būvuzrauga klātbūtne objektā; 
1.1.4. Atbildīgā būvuzrauga prombūtnes (darbinieka slimība, atvaļinājums u.c.) laikā vai aiziešanas no šīs darbavietas gadījumā, Izpildītājam nekavējoties jānodrošina kvalifikācijā līdzvērtīgs aizvietotājs, pirms tam nomaiņu saskaņojot ar Pasūtītāju;
1.1.5. Izpildītājam jānodrošina arī citu būvuzraugu atrašanās objektā, kad tiek veikti viņu atbildības sfērai atbilstoši būvdarbi. Ja tas objektīvu apstākļu dēļ nav iespējams, tad objektā ir jānodrošina cita līdzvērtīga būvuzrauga atrašanās, kurš ir saskaņots ar Pasūtītāju;
1.1.6. Izpildītājam jānodrošina, lai paveikto būvdarbu kvalitāte un apjomi tiktu pienācīgi pārbaudīti un dokumentēti;
1.1.7. Izpildītājam jānodrošina būvuzraugu veikto darbību un to rezultātu (iegūto datu) pierakstīšana BIS būvuzraudzības sadaļā un būvsapulču protokolos;
1.1.8. Izpildītājam jāseko, lai būvdarbi tiktu veikti plānotajā laikā no būvdarbu veicēja puses;
1.1.9. Ja būvdarbu laikā rodas situācijas, kas apdraud būvdarbu kvalitāti, termiņus, izmaksas, būvdarbu vai satiksmes drošību, vai pārkāpj normatīvo aktu prasības, Izpildītājam ir jāziņo būvdarbu vadītājam un Pasūtītājam, kā arī jāpieņem lēmumu par apdraudējuma novēršanu;
1.1.10. Izpildītājam savlaicīgi jābrīdina Pasūtītājs, ja būvdarbu veikšanai nepieciešama Pasūtītāja rīcība. Ja būvuzraudzības veikšanai nepieciešamie 2.1.9. punktā minētie lēmumi pārsniedz līgumā noteiktās pilnvaras, Izpildītājam jāsagatavo lēmumprojekts un tas jāapspriež ar Pasūtītāju rīkotā sanāksmē;
1.1.11. Izpildītājam jāsniedz Pasūtītājam atskaites saskaņā ar Tehniskās specifikācijas 2.3.punktā “Būvuzraudzības izpildes atskaites” noteikto kārtību, kā arī jāziņo un jāsniedz papildu informāciju par saviem lēmumiem un būvdarbu gaitu. 

1.2. [bookmark: _Hlk180568263]Atbildīgā būvuzrauga pienākumi būvdarbu izpildes laikā:
1.2.1. Atbildīgais būvuzraugs nodrošina, ka būvuzraugi, atbilstoši savai būvuzraudzības jomai:
1.2.1.1.  veic būvdarbu procesa uzraudzību un kontroli;
1.2.1.2.  atrodas objektā, lai pārliecinātos par kvalitatīvu un drošu objekta būvniecību;
1.2.1.3.  piedalās segto darbu pieņemšanā un paraksta segto darbu pieņemšanas aktus;
1.2.1.4.  piedalās visās Pasūtītāja organizētajās darba vadības apspriedēs  un apsekošanās;
1.2.1.5.  ierodas objektā pēc Pasūtītāja pieprasījuma ne vēlāk kā 3 (trīs) stundu laikā.
1.2.2. nodrošina nepieciešamo būvuzraudzības dokumentu sagatavošanu būvdarbu uzsākšanas nosacījumu izpildes atzīmes saņemšanai;
1.2.3. [bookmark: _Hlk180749869]nodrošina regulāru būvdarbu žurnāla elektronisku aizpildīšanu un veikto ierakstu kontroli;
1.2.4. konsultē Pasūtītāju jautājumos par būvniecības organizāciju, būvdarbu izpildi u.c. jautājumiem, sniedz rakstiski iespējamos problēmu risinājumus pēc Pasūtītāja pieprasījuma noteiktajā laikā;
1.2.5. nodrošina kvalificētu personālu būvuzraudzības nodrošināšanai būvdarbu laikā līdz objekta nodošanai ekspluatācijā un uz pieņemšanas brīdi dokumentēto defektu novēršanai (ja attiecināms);
1.2.6. nodrošina būvuzraugu un to palīgu veikto darbību un to rezultātu (iegūto datu) pierakstīšanu un šo pierakstu glabāšanu līdz objekta ekspluatācijā pieņemšanas akta apstiprināšanas dienai;
1.2.7. sadarbojas un tiekas ar Pasūtītāju, autoruzraugu, apmeklē gan ārkārtas, gan regulārās būvdarbu vadības un Pasūtītāja organizētās sanāksmes un piedalās Pasūtītāja noteiktās pārraudzības un kontroles vizītēs;
1.2.8. sistematizē un reģistrē korespondenci un dokumentus;
1.2.9. ziņo Pasūtītājam par jebkurām problēmām, kas var ietekmēt objekta kvalitāti, projekta realizācijas laiku vai papildu izmaksas;
1.2.10. kontrolē un uzrauga būvdarbu izpildi un izbūvētās konstrukcijas/komunikācijas atbilstoši līguma noteikumiem, Būvprojektiem, autoruzraugu papildinājumiem, būvdarbu veicēja izstrādātajam un apstiprinātajam Darbu veikšanas projektam (turpmāk – DVP) un normatīvajiem aktiem;
1.2.11. pārbauda būvdarbos izmantojamo būvizstrādājumu atbilstības deklarācijas vai sertifikātus un tehniskās pases, to atbilstību piegādātajiem būvizstrādājumiem, kā arī būvizstrādājumu atbilstību Būvprojektiem;
1.2.12. kontrolē būvdarbu izmaksu atbilstību Pasūtītāja apstiprinātajām izmaksu tāmēm un nepieļauj izmaksu nepamatotu un būvniecības līgumam neatbilstošu pieaugumu; 
1.2.13. veic piegāžu pārbaudes, seko kritiskajiem tehnoloģiskajiem indikatoriem, tādiem kā temperatūra u.c., veic būvdarbu apjomu pārbaudes;
1.2.14. izskata un apstiprina DVP un detalizētu kalendāro grafiku pirms būvniecības darbu uzsākšanas;
1.2.15. nekavējoties rakstiski informē Pasūtītāju, ja būvdarbi tiek veikti nekvalitatīvi vai ja tiek konstatētas patvaļīgas atkāpes no Būvprojekta vai noslēgtā būvdarbu līguma, vai ja netiek ievērotas Latvijas būvnormatīvu, standartu vai darba aizsardzības normatīvo aktu prasības. Šādā gadījumā Izpildītājam, iepriekš saskaņojot ar Pasūtītāju, pienākums iesniegt būvdarbu veicējam rakstisku pieprasījumu pārtraukt būvdarbus līdz konstatēto trūkumu novēršanai;
1.2.16. nodrošina, lai būvdarbu veicējs ievērotu Pasūtītāja noteikumus, nosacījumus, attiecīgus standartus, apstiprinātos Būvprojektu risinājumus esošā budžeta ietvaros;
1.2.17. veic būvdarbu kvalitātes pārbaudi ar saviem mērinstrumentiem katrā būvniecības procesa posmā;
1.2.18. kontrolē satiksmes organizāciju objektā saskaņā ar apstiprināto DVP;
1.2.19. piedalās konstatēto būvniecības defektu, neatbilstošu materiālu piegādes un iebūves fiksācijā, veic objektā konstatēto pārkāpumu fotofiksāciju/videofiksāciju un paraksta attiecīgi sastādītu defektu aktu;
1.2.20. uzrauga, lai objektā būvdarbi tiktu veikti droši, nebojājot iebūvējamās iekārtas un citu personu iepriekš paveikto darbu, trešo personu īpašumu, piedalās konstatēto bojājumu fiksācijā, sagatavo un paraksta aktu par konstatētajiem bojājumiem, ko jāiesniedz Pasūtītājam kompensācijas piedzīšanai no vainīgās personas;
1.2.21. uzrauga, lai objektā būvdarbu laikā būvdarbu veicējs un/vai apakšuzņēmēji, ja tādi būvdarbu laikā tiks piesaistīti, ievērotu tīrību un kārtību, darba dienas beigās būvdarbu vieta tiktu satīrīta un sakārtota, kontrolē regulāru būvgružu izvešanu, kontrolē objektā esošo būvmateriālu uzglabāšanu atbilstoši normatīvo aktu prasībām un ražotāja tehniskajām prasībām, piedalās konstatēto pārkāpumu fiksācijā, sagatavo un paraksta aktu par konstatētajiem pārkāpumiem, kas jāiesniedz Pasūtītājam līgumsoda piedzīšanai no vainīgās personas (ja attiecināms);
1.2.22. uzrauga, lai būvdarbu veicējs ievēro sanāksmēs un līgumā par objekta būvniecību noteiktos būvdarbu izpildes grafika termiņus, termiņu nokavējuma gadījumā nekavējoties rakstiski informē Pasūtītāju, pievienojot visiem būvniecības dalībniekiem veicamo pasākumu plānu, lai nodrošinātu būvdarbu izpildes grafiku;
1.2.23. saskaņo izmaiņas, kas attiecas uz palīgdarbiem, papildu darbiem, ieslēgtiem un izslēgtiem darbiem esošā būvdarbu līguma cenas ietvaros, kas būtiski neizmaina darbus un nepasliktina gala rezultātu, un kuru izmaksas kopsumma nepārsniedz tāmē norādīto kopējo summu, un iesniedz Pasūtītājam paziņojumu būvdarbu līguma grozījumu sagatavošanai; Paziņojumā norāda izmaiņu cēloņus, izmaiņu būtību, konkrētās pozīcijas un to izmaksas;
1.2.24. [bookmark: _Hlk180569091]uzrauga būvdarbus, lai netiktu pārsniegts būvdarbu izpildes budžets, pamatotu papildu izdevumu rašanās gadījumā koordinē Būvprojekta korekciju ieviešanu; 
1.2.25. būvdarbu izpildes laikā, konstatējot neparedzētos būvdarbus, kuru izmaksas pārsniedz būvdarbu līguma cenu (summu), veic būvdarbu veicēja sagatavoto papildu būvdarbu tāmju izvērtēšanu un, saskaņojot ar Pasūtītāju un autoruzraugu, iesniedz priekšlikumus līdzekļu ekonomijai esošo tāmju ietvaros;
1.2.26. veic būvniecības procesa dalībnieku darbības koordināciju, vada, protokolē iknedēļas būvdarbu vadības apspriedes un 3 (trīs) darba dienu laikā nosūta uz e-pastu protokolu visiem apspriedes dalībniekiem. Būvuzraugs apkopo saņemto informāciju un nosūta uz e-pastu protokola gala redakciju visiem apspriedes dalībniekiem, kā arī līdz nākamajai apspriedei sagatavo protokolu 4 (četros) eksemplāros parakstīšanai vai parakstīšanai elektroniski (ar drošu elektronisko parakstu, kas satur laika zīmogu); 
1.2.27. veic būvdarbu izpildes apjoma kontroli, tai skaitā pārbauda būvdarbu izpildītāja sagatavotos ikmēneša aktus par būvdarbu izpildi un to atbilstību izpilddokumentācijai (uzmērījumi, izpildshēmas, būvdarbu žurnāls, segto darbu akti u.c.), piedalās būvkonstrukciju, segto darbu un citu izpildīto būvdarbu pieņemšanā saskaņā ar Ministru kabineta noteikumiem un Latvijas Būvnormatīviem;
1.2.28. izskata būvdarbu veicēja iesniegtos paziņojumus par atšķirībām starp būvdarbu līguma dokumentos sniegtajiem datiem un reālajiem apstākļiem, būvdarbu dokumentu nepilnībām vai kļūdām, līguma izpildei nozīmīgu apstākļu izmaiņām, izvērtē būvdarbu veicēja paziņojumu pamatotību, pamatojoties uz būvdarbu veicēja būvdarbu līguma nosacījumiem, un sagatavo rakstiski ieteikumus par turpmāko rīcību izskatīšanai sapulcēs vai rakstisku atbilžu sniegšanai būvdarbu veicējam, sniedz Pasūtītājam konkrētus priekšlikumus turpmākai rīcībai;
1.2.29. izskata būvdarbu veicēja iesniedzamo dokumentāciju objekta nodošanai;
1.2.30. nodrošina dokumentācijas sagatavošanu, kuru saskaņā ar normatīvajiem aktiem objekta nodošanai ekspluatācijā ir jānodrošina Pasūtītājam;
1.2.31. sagatavo un iesniedz Pasūtītājam būvuzraudzības izpildes atskaites, par formātu iepriekš vienojoties ar Pasūtītāju.
1.3. [bookmark: _Hlk180564034]Būvuzraudzības izpildes atskaites:
1.3.1. Uzsākšanas atskaiti iesniedz 14 (četrpadsmit) dienu laikā no būvdarbu uzsākšanas. Atskaitē ietver šādu informāciju:
1.3.1.1. būvuzraudzības izpildes kalendārais grafiks;
1.3.1.2. būvdarbu kvalitātes kontroles plāns;
1.3.1.3. priekšlikumi par paredzamo atskaišu formātiem (ikmēneša un pabeigšanas). 
1.3.2. Ikmēneša atskaiti par veiktajiem darbiem iesniedz 20 (divdesmit) dienu laikā pēc kalendārā mēneša beigām un tajā ietilpst:
1.3.2.1. pārskats par veiktajām kvalitātes pārbaudēm;
1.3.2.2. precizēts būvdarbu izpildes kalendārais grafiks (paveiktā un plānotā salīdzinājums);
1.3.2.3. problēmu, risku un būvuzraudzības ieguldījuma to risināšanā un novēršanā apraksts;
1.3.2.4. būvdarbus raksturojoši fotoattēli; 
1.3.2.5. akts par paveikto būvuzraudzību un rēķins.
1.3.3. Pabeigšanas atskaiti – Atskaiti par Būvuzraudzības plāna izpildi – Būvuzraudzības veicējs iesniedz 20 (divdesmit) dienu laikā pēc būvdarbu pabeigšanas un tajā ietilpst:
1.3.3.1. būvuzrauga secinājumi par izpildīto darbu;
1.3.3.2. veikto pārbaužu atskaites;
1.3.3.3. fotofiksācijas/videofiksācijas;
1.3.3.4. akts par paveikto būvuzraudzību un rēķins; 
1.3.4. Atskaites jāiesniedz vienā eksemplārā elektroniski MS Word un/vai MS Excel formātā. Ja dažādu atskaišu iesniegšanas termiņš sakrīt, tās drīkst apvienot vienā atskaitē, sniedzot atbildes uz visām Tehniskās specifikācijas 2.2. punkta prasībām.
1.4. Garantijas perioda būvuzraudzība:
1.4.1. Veikto būvdarbu plānotais garantijas perioda termiņš – no objekta pieņemšanas ekspluatācijā akta parakstīšanas ir 60 (sešdesmit) mēneši;
1.4.2.  Pēc Pasūtītāja uzaicinājuma, kuru Pasūtītājs nosūta Izpildītājam e-pastā vismaz 3 (trīs) dienas pirms plānotās objekta apsekošanas (izņemot ārkārtas avārijas situācijas), veic objekta apsekošanu kopā ar Pasūtītāju un Atbildīgo būvdarbu vadītāju. Ārkārtas situācijās apsekošanu veic nekavējoties;
1.4.3. Pēc Pasūtītāja pieprasījuma 3 (trīs) darba dienu laikā izskata un saskaņo būvdarbu veicēja iesniegto informāciju par būvdarbos konstatēto defektu novēršanas tehnoloģiju;
1.4.4. Atklājot defektus, nekavējoties sagatavo aktu par konstatētajiem defektiem, noformē, iesniedz parakstīšanai Pasūtītājam pretenziju, to parakstītu nogādā būvdarbu veicējam un nodrošina defektu novēršanas darbu uzraudzību;
1.4.5. Par apsekošanas rezultātiem sagatavot attiecīgu ziņojumu ar priekšlikumiem par tālākiem nepieciešamiem pasākumiem būves (objekta) ilgstošas, drošas ekspluatācijas nodrošināšanai.



Būvdarbu apjomus katrai daļai lūdzam skatīt EIS e-konkursu apakšsistēmā atklāta konkursa “Sociālo mājokļu ēku pārbūve Rīgā: Lielupes ielā 1 k-10, Dolomīta ielā 1 un Prūšu ielā 25A” sadaļā “Dokumenti (aktuālie)” nolikuma 9.pielikumā “Finanšu piedāvājuma veidlapa”[footnoteRef:3].  [3:  https://www.eis.gov.lv/EKEIS/Procurement/Edit/130880] 


Šis dokuments ir parakstīts ar elektronisko parakstu (bez droša e-paraksta)
